**A Concellaría de Igualdade, Servizos Sociais, Sanidade e Educación pon en funcionamento un servizo de conciliación para as mañás na EEI Barrionovo, na EEI Vilarrodís, no CEIP Galán, na EEI Larín e na EEI Rorís.**

O servizo de “MAÑANCEIROS” consiste nunha atención para aquel alumnado que necesita estar no centro antes do horario lectivo e así poder facilitar ás familias a conciliación tamén nos horarios previos á xornada escolar.

**Como se pode acceder ao servizo?** Mediante inscrición en modelo normalizado. As prazas adxudícanse por rigurosa orde de inscrición (terase en conta a hora e data de entrada a través de correo electrónico ou de entrega no departamento de Educación). Unha vez cubertas as prazas dispoñibles, as solicitudes incluiranse en listaxe de agarda.

**Como se pode formalizar inscrición?** Entregando o modelo no Departamento de Educación, en horario de atención ao público (de luns a venres de 9:00 a 14:00 horas) ou enviándoo ao correo electrónico (educacion@arteixo.org).

**Condicións xerais do servizo:**

* Será necesario que exista un nº mínimo de persoas inscritas para a posta en marcha do servizo (5 persoas fixas).
* O servizo prestarase nos días lectivos estipulados no calendario escolar para o curso 2025/2026 pola Consellería de Educación.
* O servizo atenderá ao alumnado a partir das 7 horas (de forma xeral o horario de inicio adaptarase ás necesidades) e prestarase ata a hora de entrada que se marque como horario lectivo polo centro.

**Prezo Público**: O determinado pola ordenanza fiscal número 34 ou normativa que a substitúa. As contías vixentes actualmente son as seguintes:

* + Servizo con almorzo: 2,50 €/día
	+ Servizo sen almorzo: 1,5 €/día

**Forma de pago:** Aos efectos de proceder ao pago do servizo, establécese o seguinte procedemento:

* Será necesario que exista un nº mínimo de persoas inscritas para a posta en marcha do servizo (5 persoas fixas).
* O servizo prestarase nos días lectivos estipulados no calendario escolar para o curso 2025/2026 pola Consellería de Educación.
* O servizo atenderá ao alumnado a partir das 7 horas (de forma xeral o horario de inicio adaptarase ás necesidades) e prestarase ata a hora de entrada que se marque como horario lectivo polo centro.

**Prazo de inscrición:** do 15 ao 24 de xullo ata completar capacidade. No caso de quedar prazas vacantes a inscrición poderá realizarse en función da demanda familiar ao longo de todo o curso.

**Impreso de inscrición:** (Enlace)